Zlatan Ibrahimović

**Zlatan Ibrahimović** nekadašnji je švedski nogometaš. Igrao je na poziciji napadača i slovi za jednog od najboljih napadača ikad. Osvojio je 34 trofeja te postigao više od 570 golova.

Karijeru je počeo 1999. u ekipi Malmö FF, a dvije godine kasnije potpisuje za Ajax. U nizozemskom timu stekao je reputaciju jednog od najperspektivnijih napadača u Evropi. Godine 2004. potpisuje za Juventus. U Seriji A pružao je odlične partije igrajuči u napadu zajedno s Davidom Trezeguetom. Dvije godine kasnije prelazi u Inter iz Milana, s kojim osvaja tri prvenstva Italije. U ljeto 2009. prešao je u Barcelonu u jednom od najskupljih transfera na svijetu, prije nego što se sljedeće sezone vratio u Italiju i pridružio Milanu, s kojim osvaja Seriju A. S njima je osvojio još jednu titulu u Seriji A u sezoni 2010/11. prije prelaska u Paris Saint-Germain u julu 2012. Tokom četverosezonskog boravka u Parizu osvojio je niz trofeja, uključujući i četiri uzastopne titule u Ligue 1, i bio je najbolji strijelac lige tri sezone. U oktobru 2015. postao je PSG-ov najbolji strijelac svih vremena. Godine 2016. pridružio se Manchester Unitedu kao slobodan igrač i u svojoj prvoj sezoni osvojio FA Community Shield, Liga kup i UEFA Evropsku ligu. Pridružio se američkom klubu LA Galaxy 2018. U Milan se vratio u zimskom prelaznom roku početkom 2020. i još jednom postao prvak Italije u sezoni 2021/22.

Jedan je od deset igrača koji su odigrali 100 ili više utakmica za reprezentaciju Švedske. Najbolji je strijelac reprezentacije svih vremena sa 62 gola. Igrao je za nju na svjetskim prvenstvima 2002. i 2006, kao i na evropskim prvenstvima 2004, 2008, 2012. i 2016. Dobitnik je "Guldbollena" ("Zlatne lopte"), koji se dodjeljuje švedskom igraču godine, rekordnih 12 puta, uključujući deset puta zaredom od 2007. do 2016. Njegov gol za Švedsku protiv Engleske osvojio je nagradu "Puskás" 2013.

## Biografija 
Zlatanov otac Šefik porijekom je iz okoline Tuzle, a majka Jurka Gravić iz Prkosa kod Zadra. Živi s bivšim švedskim fotomodelom Helenom Seger, s kojom ima dva sina: Maximiliana i Vincenta.

## Klubovi 
*FBK Balkan (1991–1995)
*MABI (1995)
*Malmö FF (1995–2001)
*AFC Ajax (2001–2004)
*Juventus FC (2004–2006)
*Inter (2006–2009)
*FC Barcelona (2009–2011)
*AC Milan (2011–2012)
*Paris Saint-Germain (2012–2016)
*Manchester United (2016–2018)
*LA Galaxy (2018–2019)
*AC Milan (2019–2023)

## Statistike 
### Klupske 
1 Uključuje utakmice u Ligi prvaka i Kupu UEFA / Evropskoj ligi.2 Uključuje Nizozemski superkup, Italijanski superkup, Španski superkup, Francuski superkup, Engleski superkup, MLS Cup Playoffs, UEFA Superkup i Svjetsko klupsko prvenstvo.

### Reprezentacija 
## Također pogledajte 
* Spisak bosanskohercegovačkih nogometaša koji su igrali za drugu reprezentaciju

## Bilješke 
## Reference 
## Vanjski linkovi 
* 
* 
* 
* 
* Zlatan Ibrahimović na *RSSSF.com*
* Zlatan Ibrahimović  na *espn.com*

Kategorija:Rođeni 1981.
Kategorija:Živi ljudi
Kategorija:Biografije, Malmö
Kategorija:Švedski nogometaši
Kategorija:Nogometaši Malmöa FF
Kategorija:Nogometaši Ajaxa
Kategorija:Nogometaši Juventusa
Kategorija:Nogometaši Inter Milana
Kategorija:Nogometaši Barcelone
Kategorija:Nogometaši AC Milana
Kategorija:Nogometaši PSG-a
Kategorija:Nogometaši Manchester Uniteda
Kategorija:Nogometaši LA Galaxyja
Kategorija:Igrači na Svjetskom prvenstvu u nogometu 2002.
Kategorija:Igrači na Evropskom prvenstvu u nogometu 2004.
Kategorija:Igrači na Svjetskom prvenstvu u nogometu 2006.
Kategorija:Igrači na Evropskom prvenstvu u nogometu 2008.
Kategorija:Igrači na Evropskom prvenstvu u nogometu 2012.
Kategorija:Igrači na Evropskom prvenstvu u nogometu 2016.